ঈদে ছেলেদের জুতা - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« ঈদে চাই পাঞ্জাবি
ঈদের নতুন পাঞ্জাবি »
ঈদে ছেলেদের জুতা
Sep 21, 2009 | পুরুষ | 0 comments
পোশাক কেনা তো হয়ে গেছে নিশ্চয়ই। পোশাকের সঙ্গে মিলিয়ে জুতা কিনে নিতে পারেন এখনই। আরও সময় গড়ালে প্রচণ্ড ভিড়ে নিজের পছন্দমতো জুতসই জুতাটি হয়তো বা নাও মিলতে পারে।
এখন কেমন ফ্যাশন
ঈদে ছেলেদের ফ্যাশনটা আসলে কোন দিকে? তরুণদের কোন জুতার দিকে আগ্রহ বেশি? এর জবাব দিলেন অ্যাপেক্সের বিক্রয় প্রতিনিধি মাহমুদ। তিনি বলেন, পাঞ্জাবির সঙ্গে দুই ফিতার স্যান্ডেলটাই এখন বেশি চলছে। ঈদ উপলক্ষে ডিজাইনেও আনা হয়েছে নতুনত্ব। দুই ফিতার স্যান্ডেলের সঙ্গে সঙ্গে ওপরে বিভিন্ন ডিজাইন করা ঢাকনি আছে এমন স্যান্ডেলও চলছে বেশ। স্যান্ডেলের বেল্টও থাকতে পারে, সঙ্গে সোল কিছুটা উঁচু ধরনের হবে। সকালের দিকে কেমন হবে? সকালে নামাজের পর এদিক-সেদিক ঘুরতে পাতলা স্যান্ডেলই ভালো। এর সঙ্গে স্যান্ডেলটা মানিয়ে যাবে দারুণ। ডিজাইন করা স্যান্ডেল কেনার ক্ষেত্রে নকশাগুলো ঠিকমতো লাগানো আছে কি না দেখে নিন। বাজারে বিভিন্ন ব্র্যান্ডের স্যান্ডেল পাওয়া যাবে। এসবের মধ্যে অ্যাপেক্সের স্যান্ডেল ৫৯০ থেকে শুরু করে দুই হাজার ৫০ টাকায় পাওয়া যাবে।
বাটার বিভিন্ন স্যান্ডেল ৬৫০ থেকে শুরু করে পাঁচ হাজার ৫০০ টাকায় পর্যন্ত পাওয়া যাবে।
জেনিস ব্র্যান্ডের স্যান্ডেল ৪৯০ থেকে এক হাজার ৪৯০ টাকায় পাওয়া যাবে।
এ ছাড়া লিবার্টি স্যান্ডেল এক হাজার ৫০০ থেকে দুই হাজার টাকা, গুচি স্যান্ডেল এক হাজার ৫০০ টাকা। চিংমিং এক হাজার ৮৫০, ওয়াকার স্যান্ডেল এক হাজার ২০০ থেকে এক হাজার ৬৫০ টাকায় পাওয়া যাবে।
তা ছাড়া এলিফ্যান্ট রোডে বিভিন্ন ব্র্যান্ডের স্যান্ডেল পাওয়া যাবে ৭৫০ থেকে চার হাজার ৫০০ টাকার মধ্যে।
বাকি বেলা জুতাতে
দুপুর গড়িয়ে বিকেল হওয়ার সঙ্গে সঙ্গে তরুণদের পোশাকেও কিছুটা পরিবর্তন আসে। পাঞ্জাবি-পায়জামা রেখে অনেকেই শার্ট-প্যান্ট পরেন। আর এসব ক্ষেত্রে মানানসই হবে জুতা। জুতার সামনের দিকে চোখা, চৌকোনা বা গোলাকার ধরনের ডিজাইন থেকে পছন্দমতো জুতা নির্বাচন করে নিতে পারেন। পোশাকের সঙ্গে মানানসই হবে কি না তা আগে ভেবে নিন। রং নির্বাচনে অনেকেরই পছন্দ কালো। তবে পোশাকের সঙ্গে মিলিয়ে স্নিকার্স ধরনের শুও এখন বেশ জনপ্রিয়। কাপড়ের বা জিনসের জুতাও বাজারে বেশ চলছে।
বাটার জুতা পাওয়া যাবে এক হাজার ৫০০ থেকে আট হাজার ৫০০ টাকার মধ্যে।
অ্যাপেক্সের জুতা পাওয়া যাবে ৯৯০ থেকে চার হাজার ৫০০ টাকার মধ্যে। জেনিস ব্র্যান্ডের জুতার দাম পড়বে ৭৫০ থেকে তিন হাজার ৫০০ টাকা। এ ছাড়া রিবকের জুতা সর্বোচ্চ সাত হাজার ও সর্বনিম্ন তিন হাজার টাকায়, পুমা ব্র্যান্ডের জুতা সর্বোচ্চ ১০ হাজার, সর্বনিম্ন পাঁচ হাজার টাকা, লিবার্টি জুতার দাম দুই হাজার ৩০০ থেকে তিন হাজার ৫০০ টাকা, গুচি জুতা দুই হাজার ৭০০ টাকা, জিএমটি শু দুই হাজার ৩০০ টাকা। ক্লার্ক জুতা দুই হাজার ৫০০ থেকে তিন হাজার ৬০০ টাকায় পাওয়া যাবে।
এ ছাড়া নিউমার্কেট, এলিফ্যান্ট রোডে বিভিন্ন ব্র্যান্ডের জুতা এক হাজার ৩০০ থেকে সাত হাজার টাকায় পাওয়া যাবে। স্নিকার্স পাওয়া যাবে ৮০০ থেকে তিন হাজার টাকার মধ্যে।
লক্ষ রাখুন
 পায়ের মাপের সঙ্গে মিলিয়ে জুতা কিনুন।
 কেনার আগে সোল পরীক্ষা করে দেখুন, ঠিকমতো লাগানো আছে কি না।
 চামড়ার রংকে প্রাধান্য দিয়ে জুতা কিনুন।
 জুতা কেনার সময় তা মানানসই হলো কি না পরীক্ষা করার জন্য পরে দেখতে পারেন।
মোছাব্বের রিবন
সূত্র: দৈনিক প্রথম আলো, সেপ্টেম্বর ১৫, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla